<classify> Akizungumza na gazeti hili jana, Nizigiyiman alisema ikiwa timu hizo zitafanikiwa kufikia hatua hiyo, mchezo utakuwa ni mkali na wenye ushindani wa hali ya juu kwa vile kila mmoja atataka kuonesha uwezo wake kisoka.Alisema licha ya kuwa waliifunga Yanga katika mchezo wa kwanza kwa mabao 2-1, mabingwa hao wa Tanzania Bara bado ni bora na wanaweza kufanya vizuri zaidi iwapo itajitahidi katika michezo yake iliyobaki.Yanga wanacheza vizuri na naamini ni timu bora. Natamani sote tufike fainali ili tucheze pamoja kwani mchezo utakuwa mzuri, alisema Nizigiyiman.Alisema kitendo cha timu hiyo kufungwa hakimaanishi kuwa ni wabovu isipokuwa walicheza vizuri ila washindwa kutumia nafasi walizopata kufunga wakati wao walizitumia ipasavyo.Mchezaji huyo ameonesha matumaini kuwa kuna uwezekano mkubwa wa wao kufika fainali kutokana na kuanza mchezo huo kwa ushindi, wakiamini wana nafasi ya kufanya vizuri katika michezo yao iliyobaki.Gor Mahia ilitarajiwa kucheza mechi ya pili jana dhidi ya KMKM ambayo nayo ilianza kwa ushindi kwa kuifunga Telecom ya Djibouti kwa bao 1-0. Yanga itacheza kesho dhidi ya Telecom.  <topic>: MICHEZO 